Hof sê oor parool vir Bob Hewitt | Maroela Media
Hof sê oor parool vir Bob Hewitt
Die voormalige tenniswêreldkampioen Bob Hewitt (78) se aansoek om sy tronkstraf na korrektiewe toesig om te skakel, is van die hand gewys.
Hewitt is in Mei 2015 skuldig bevind aan verkragting en onsedelike aanranding. Peter van Niekerk, 'n prokureur van Eversheds Sutherland wat die slagoffers verteenwoordig het, het aan Maroela Media bevestig dat Hewitt se aansoek om die omskakeling geweier is.
Maroela Media het vroeër berig regter Bert Bam het Hewitt tot ses jaar tronkstraf gevonnis. "Daar is duidelik geen vooruitsigte van rehabilitasie nie," het Bam in daardie stadium gesê. Die regter het verduidelik indien Hewitt in sy 50's skuldig bevind is, sou hy tot minstens 20 jaar tronkstraf gevonnis word. Hy het gesê Hewitt het net homself vir sy ellende te blameer.
Hewitt is in Maart 2015 skuldig bevind aan die verkragting van Theresa "Twiggy" Tolken en Suellen Sheehan in die 1980's en die seksuele aanranding van nóg 'n vrou, wie se naam nie bekend gemaak mag word nie, in die 1990's. Die misdade is gepleeg terwyl hy vir hulle tennislesse gegee het. Hewitt het onskuldig op die aanklagte gepleit.
Hewitt het sewe titels in enkelspelle en 65 in dubbelspelle verower, asook al die Grand Slam-dubbeltitels en mans- en gemengde dubbelspelle. Suid-Afrika se enigste Davis-bekertitel in 1974 is aan hom te danke.
Sy naam is in 1992 in die internasionale tennis-eregalery opgeteken, maar dit is onbepaald opgeskort ná die saak van seksuele teistering in November 2012 teen hom aanhangig gemaak is.
Bob Hewitt In die nuus
Shame dit is so sad maar soos die regter sê hy het net homself te blameer!
Toe hewitt in sy 50's was, was regters nog nie in kompetisie met mekaar om te sien wie kan die meeste jare tronkstraf oplê wat gelyklopend uitgedien word sodat oortreders die minste tyd in die tjoekie deurbring nie.
Nee wat, hy het sy befaamde posisie gebruik in ander "posisies'. Die Regter is korres, hy het dit beslis oor homself gebring.
Is die vrou wie se naam nie bekend gemaak mag word nie dan verhewe bokant die wet of is dit 'n soort van geheimhouding. Na +- 38 jaar word 'n persoon op grond van spekulasie skuldig bevind blykbaar is hierdie ook nou 'n geval van die wet van Mede en Perse om nie korrektiewe toesig toe te staan nie .
Bob het reeds verminderde tronkstraf gekry vanweë sy gevorderde ouderdom. Wat ek nie dink ouderdom moet 'n versagtende rede wees nie. Om dus nou WEER ouderdom te wil gebruik is net kanse vat.